Source: http://public.mkab.hu/dev/dontesek.nsf/0/983C505A19B4FAB3C125852100532479?OpenDocument
Timestamp: 2020-05-27 06:12:07
Document Index: 35684773

Matched Legal Cases: ['Kúria ', 'Kúria ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'Kúria ', 'bíróság ']

IV/00484/2020
. IV/00484/2020
Az ügy tárgya: A Kúria Bfv.II.13/2020/2. számú végzése elleni alkotmányjogi panasz (harmadfokú eljárás kizártsága)
Az indítványozó - az Abtv. 27. §-a alapján - Kúria Bfv.II.13/2020/2. számú végzése, a Debreceni Törvényszék 18.A.Bf.532/2018/27. számú ítélete és a Debreceni Járásbíróság 59.B.626/2018/6. számú ítélete alaptörvény-ellenessége megállapítását kérte az Alkotmánybíróságtól. Kérte a végrehajtás felfüggesztését.
Az indítványozót az elsőfokú bíróság közúti baleset gondatlan okozása miatt bűnösnek mondta ki, és pénzbüntetésre valamint járművezetéstől eltiltásra ítélte. A másodfokú bíróság az elsőfokú bíróság ítéletét súlyosította a minősítés megváltozatásával. A Kúria a felülvizsgálati indítványt elutasította, mivel álláspontja szerint az törvényben kizárt, anyagi jogszabálysértés nem történt, relatív eljárásjogi szabálysértések pedig nem alapoznak meg felülvizsgálatot.
A kialakult gyakorlat alapján azonban nincs helye fellebbezésnek, ha a másodfokú bíróság ugyanazon tényállás alapján, csak más minősítés mellett hozott ítéletet.
Az indítványozó álláspontja szerint önmagában az is alkotmányellenes, hogy a másodfokú bíróság tényállás kiegészítését követően történő súlyosabb minősítés alkalmazása miatt rendes harmadfokú jogorvoslati lehetőség nem lehetséges, valamint, hogy felülvizsgálat keretében nem kérhető a sorozatos relatív jogsértés orvosolása.
Az indítványozó álláspontja szerint a büntetőeljárás során a tisztességes eljáráshoz való alapjogát, a jogorvoslathoz való alapjogát, az ártatlanság vélelméhez, valamint a törvény előtti egyenlőséghez való alapjogát sértették meg. .
Kúria Bfv.II.13/2020/2. számú végzése
Debreceni Törvényszék 18.A.Bf.532/2018/27. számú ítélete
Debreceni Járásbíróság 59.B.626/2018/6. számú ítélete
IV_484_0_2019_indítvány.anonim.pdf